Close Encounters of the Third Kind

Close Encounters of the Third Kind (euskaraz Hirugarren motako hurbileko topaketak) 1977ko Steven Spielberg estatubatuar zinema zuzendariaren zientzia-fikziozko filma da, Oscar Sarietarako nahiz BAFTA sarietarako izendapen ugari jaso zituena.

 Argumentua 
Gau batez, AEBetako Indiana estatuko udalerri batean, bere etxetik hurbil Roy Neary-k (Richard Dreyfuss) zeruan objektu hegalari misteriotsu batzuk ikusi ditu. Ordutik aurrera ikusi duena ulertzeko obsesionatu eta emaztearengandik (Teri Garr) urruntzen doa. Bestalde, Jillian Guiler-rek (Melinda Dillon), horrelako gertakarien lekuko izan den emakumeak, babes eman dio. Bizitza nahastu dien misterioari elkarrekin erantzun bat ematen saiatu dira. Era berean, Claude Lacombe (François Truffaut) frantziarraren ardurapeko nazioarteko zientzialari talde bat Objektu Hegalari Ezezagunen agerpenak eta fenomenu arraroei buruzko ikerketa bati ekin diote.

 Aktoreak 
 Richard Dreyfuss: Roy Neary
 François Truffaut: Claude Lacombe
 Teri Garr: Ronnie Neary
 Melinda Dillon: Jillian Guiler
 Bob Balaban: David Laughlin
 Cary Guffey: Barry Guiler
 Shawn Bishop: Brad Neary
 Adrienne Campbell: Sylvia Neary
 Justin Dreyfuss: Toby Neary
 Lance Henriksen: Robert

 Izenburua 
Filmaren Hirugarren motako hubileko topaketak ufologian Hynek Sailkapenaren arabera hurbileneko topaketa motak izendatzeko era da. RR3 mota (3. hurbileko topaketa) OHE bat edota haren barneko izakiak ikustean gertatzen da. Bost 5 motarainoko (RR5) topaketak erakusten ditu filmak, azkenean protagonistek OHE bateko izakiekin harremanetan jartzea lortu arte. Halere, RR5 mota aurretik Josef Allen Hyneken sailkapena baina berriagoa da.

 Kode musikala 
Estralurtarrekin harremanetan jartzeko balio duen kodea musikala da; doinua jotzeko, ARP 2500 sintetizatzaile modular handi bat erabili zen. Halere, soinu banda John Williams musikagileak ondu zuen. Spielbergek soinu banda baino doinu askoz ere sinpleagoa eskatu zuen, 5 notatara mugatutako erronka. Williams eta haren hurbilekoek zuzendariari 5 notako doinu ugari proposatu zizkioten: azkenean, filmean entzuten dena aukeratu zen.

Doinua honako hau da: Sol (4) La (4) Fa (4) Fa (3) Do (4). Parentesi arteko zenbakiek zortzidunaren zenbakiak adierazten dituzte.


Kode musikal hori film eta telebista saio askotan parodiatu da. Adibide gisa:
 1979: Moonraker : James Bondek veneziar laborategi batean sartzeko erabiltzen duen kode musikala.
 1982: Deux heures moins le quart avant Jésus-Christ: Julio Zesarren ihesa ahalbideratzen duen kode musikala.
 South Park marrazki bizidun telesaileko hamabigarren denboraldiko Ez dago Internet gehiagorik izeneko seigarren atalean, internet sare hondatuarekin harremanetan jartzeko kode musikala.
 Daft Punk musika taldearen hasierako emanaldi guztietan jo ohi da. Era berean, Muse ingeles musika taldeko Matthew Bellamy abeslari eta gitarrajotzaileak The Haarp tour, Live from Wembley diskoko Knights of Cydonia kanta jotzen hasi aurretik doinu musikal hori erabili zuen.

 Kanpo estekak 
 Close Encounters of the Third Kind filmaren IMDBko fitxa irakurgai 

Kategoria:Steven Spielbergek zuzendutako filmak
Kategoria:Ameriketako Estatu Batuetako filmak
Kategoria:Soinu edizio onenaren Oscar Saria irabazi duten filmak
Kategoria:Argazkigintza onenaren Oscar sariaren irabazleak
Kategoria:Estralurtarrei buruzko filmak
Kategoria:Hiri kondairei buruzko filmak
Kategoria:Indianan girotutako filmak
Kategoria:John Williamsen soinu bandadun filmak
Kategoria:1977ko filmak
Kategoria:Euskarazko audioa duten nazioarteko filmak
Kategoria:Euskaratutako filmak